|  |
| --- |
| **NOTĂ INFORMATIVĂ**  **la proiectul Hotărârii Guvernului cu privire la aprobarea Metodologiei de lucru a echipei de intervenție în cazurile de violență sexuală și a Instrucțiunii de lucru a echipei de intervenție în cazurile de violență sexuală** |
| **1. Denumirea autorului, și după caz, a participanților la elaborarea proiectului** |
| Proiectul Hotărârii Guvernului cu privire la aprobarea Metodologiei de lucru a echipei de intervenție în cazurile de violență sexuală și a Instrucțiunii de lucru a echipei de intervenție în cazurile de violență sexuală (în continuare Instrucțiune) a fost elaborat de către Direcția generală urmărire penală a Inspectoratului General al Poliției în cadrul activității grupului de lucru interinstituțional creat la 26 mai 2020 prin Ordinul șefului Inspectoratului General al Poliției nr.155 din 26 mai 2020. |
| **2. Condițiile ce au impus la elaborarea proiectului de act normativ și finalitățile urmărite** |
| Proiectul vizat a fost elaborat în contextul executării Obiectivului specific 2.2. din Planul de acțiuni pentru anii 2018-2020 privind implementarea Strategiei naționale de prevenire și combatere a violenței față de femei și a violenței în familie 2018-2023 (HG nr. 281/2018) și anume ale acțiunilor 2.2.2 și 2.2.3 „Promovarea metodologiei de lucru a echipei de intervenţie în cazurile de violenţă sexuală” și respectiv „Promovarea Instrucţiunii de lucru a echipei de intervenţie în cazurile de violenţă sexuală”. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu are ca obiectiv armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Instrucțiunea de lucru a echipei comune de intervenție în cazurile de violență sexuală reprezintă cadrul normativ care stabilește modalitatea de interacțiune și intervenție dintre subdiviziunile Poliției, structurile teritoriale de asistență socială, instituțiile de învățământ, secțiile teritoriale de medicină legală, instituțiile medico-sanitare și organizațiile necomerciale în cazurile de violență sexuală.  Prevederile proiectului Instrucțiunii presupun organizarea interacțiunii între autorități și asigurarea intervenției eficientă a fiecărui participant în parte, în limita competențelor funcționale, prin eficientizarea procesului de cooperare intersectorială între instituțiile cu competențe în domeniul prevenirii și combaterii violenței sexuale în vederea asigurării drepturilor victimelor violenței sexuale.  De altfel, conlucrarea se va organiza în vederea asistării şi protecției victimei violenţei sexuale din punct de vedere medical, psihologic, juridic, social, crearea condițiilor de colectare și păstrare a probelor și de reabilitare psiho-emoţională a acesteia.  De asemenea, la necesitate și după specificul cazului, unii reprezentanți se vor reuni fizic în vederea oferirii unui răspuns coordonat și eficient.  Organizarea intervenției intersectoriale pentru asistența și protecția victimelor violenței sexuale are drept scop asigurarea unei intervenții prompte axată pe necesitățile victimei, înțelegerea comună a obiectivelor și principiilor asistenței și protecției victimelor, definirea clară a rolurilor și responsabilităților tuturor actorilor implicați în procesul de asistență și protecție a victimelor la toate etapele procesului, asigurarea dreptului victimelor la servicii specializate, informarea victimelor despre drepturi, responsabilităţi, organele abilitate cu competenţe în domeniu pentru a interveni și infrastructura serviciilor sociale, evidenţa și analiza cazurilor de violenţă sexuală, sesizarea cazurilor de violență sexuală, referirea victimelor violenței sexuale către organele de drept, asistență socială, asistență medico-sanitare și/sau autorităţi tutelare locale, implicit evitarea acțiunilor care determină victimizarea secundară a victimelor. |
| **5. Fundamentarea economico-financiară** |
| Proiectul nu necesită cheltuieli suplimentare din contul bugetului de stat. |
| **6. Modul de încorporare a actului în cadrul normativ în vigoare** |
| Prezentul proiect de hotărâre de guvern se încadrează în cadrul normativ în vigoare și nu necesită modificarea altor acte normative. |
| **7. Avizarea și consultarea publică a proiectului** |
| Proiectul Hotărârii Guvernului cu privire la aprobarea Metodologiei de lucru a echipei de intervenție în cazurile de violență sexuală și a Instrucțiunii de lucru a echipei de intervenție în cazurile de violență sexuală urmează a fi avizat de către toate instituțiile cheie care intervin în cazurile de violență sexuală.  Proiectele Metodologiei de lucru a echipei comune de intervenție în cazurile de violență sexuală și a Instrucțiunii de lucru a echipei comune de intervenție în cazurile de violență sexuală au fost elaborate în cadrul activității grupului de lucru constituit în acest sens prin Ordinul șefului Inspectoratului General al Poliției nr.155 din 26 mai 2020.  Din cadrul grupului de lucru au făcut parte reprezentanți ai Ministerului Justiției, Procuraturii Generale, Centrului de Medicină Legală, Ministerului Afacerilor Interne, Centrului Republican de Asistență Psihopedagogică, Ministerului Sănătății, Muncii și Protecției Sociale (actualele Minister al Sănătății și Minister al Muncii și Protecției Sociale), Ministerul Educației, Culturii și Cercetării (actualele Minister al Educației și Cercetării și Minister al Culturii), precum și al CI „La Strada”.  Urmare a convocării membrilor grupului de lucru și a ședințelor desfășurate, de către Direcția generală urmărire penală a Inspectoratului General al Poliției a fost elaborat proiectul Metodologiei de intervenție în cazurile de violență sexuală și proiectul Instrucțiunii de lucru a echipei comune de intervenție în cazurile de violență sexuală, care a fost avizat de către toți membrii grupului de lucru.  Prin urmare, în contextul definitivării proiectului Instrucțiunii de lucru a echipei comune de intervenție în cazurile de violență sexuală, la 30 noiembrie 2021 a fost elaborată Dispoziția șefului IGP nr.655 „Cu privire la pilotarea activității echipei comune de intervenție în cazurile de violență sexuală”, conform căreia, în perioada 06 decembrie 2021-31 martie 2022, în raioanele Cahul, Cantemir, Criuleni, Hîncești, Nisporeni, Ștefan Vodă, Ungheni și sect. Botanica din mun.Chișinău a fost realizată pilotarea activității echipei comune de intervenție în cazurile de violență sexuală în baza prevederilor proiectului Instrucțiunii.  Unul din obiectivele pilotării a fost inclusiv înaintarea propunerilor aferent conținutului proiectului Instrucțiunii de lucru a echipei comune de intervenție în cazurile de violență sexuală.  Ca rezultat, autoritățile participante la procesul de pilotare, nu au fost înaintate obiecții sau propuneri privind modificarea conținutului proiectului Instrucțiunii de lucru a echipei comune de intervenție în cazurile de violență sexuală. |
| **8. Constatările expertizei anticorupție** |
| Proiectul de lege urmează a fi expertizat de Centrul Național Anticorupție în  condițiile legii. |
| **9. Constatările expertizei de compatibilitate** |
| Proiectul nu presupune armonizarea legislației naționale cu legislația Uniunii Europene și nu necesită a fi examinat din perspectiva compatibilității. |
| **10. Constatările expertizei juridice** |
| Proiectul de lege urmează a fi supus expertizei juridice în condițiile legii. |
| **11. Constatările altor expertize** |
| Proiectul nu conține activități care necesită analize specifice din partea unor instituții. |